Fundación Naturgy

Activitat “Programa d’Aprenentatge-Servei. La despesa energètica”. Espanya
2019-09-01 09:00 - 2020-06-30 17:00 (Europe/Madrid)
La Fundació Naturgy posa a l’abast de la comunitat educativa aquesta proposta didàctica sobre la gestió energètica, adreçada a alumnes de 3r i 4t d’ESO. Aquest recurs educatiu, per a desenvolupar a l’aula amb el suport formatiu de la Fundació Naturgy, s’engloba sota les temàtiques de Medi Ambient, Física, Química i Tecnologia.

De l’1 de setembre de 2019 a 30 de juny de 2020

En centres educatius de tot el territori espanyol

Més informació i inscripcions:
Aprenentatge-Servei
educacionfundacion@naturgy.com o
tel. 93 412 96 80

Exposició "La bellesa de la màquina. Fotografia industrial de Ramon de Baños (1890-1980)". Barcelona
2019-10-07 09:00 - 2019-12-13 20:00
Del 7 d’octubre al 13 de desembre de 2019, la Universitat Autònoma de Barcelona presenta La bellesa de la màquina, una mostra de la Fundació Naturgy que permet descobrir, mitjançant l’obra més significativa del fotògraf Ramon de Baños (1890-1980), el caràcter pioner de l’actual Naturgy des dels seus orígens, així com la innovació tecnològica impulsada ja a inicis del S.XX en el sector de l’energia. Es tracta d’una selecció inèdita d’imatges de gènere industrial que posen en valor la fotografia de Ramon de Baños, conegut fins ara com a pioner del cinema a Espanya, tot mostrant la modernitat de l’antiga fàbrica de gas de l’actual Naturgy, la qual va permetre proveir de llum a la ciutat de Barcelona l’any 1842. El conjunt d’obres fotogràfiques ofereixen una mirada nova que ens permet gaudir de la bellesa de la fotografia de gènere industrial, i que avui constitueixen un extraordinari testimoni gràfic dels avenços tecnològics que de sempre ha anat desenvolupant en el sector de l’energia.
L’any 1929, l’actual Naturgy -en aquell moment Catalana de Gas y Electricidad S. A.- com moltes altres empreses de l’època, van fer encàrrecs fotogràfics amb la finalitat de documentar el seu tarannà modern, els seus actius i la capacitat de producció. Tot i que les primeres col·laboracions de Ramon de Baños amb Catalana de Gas són de l’any 1929, amb motiu de l’Exposició Universal de Barcelona, no és fins més endavant que s’incorpora com a “fotògraf adjunt als Serveis Tècnics”. L’encàrrec principal que Ramon de Baños realitza aleshores per a la companyia és el que s’ha anomenat Àlbum del 1947, una col·lecció de 58 fotografies de maquinària i arquitectura industrial.
Ramon de Baños desenvolupa un estil fotogràfic propi que li permet embellir i sublimar la maquinària i el paisatge industrial. Les fotografies eren retocades a mà perfilant els elements de la imatge amb finíssims pinzells, l’aerògraf, les pintures, el llapis i les eines de tall esmolat. Aquesta feina acurada li permetia definir superfícies i plans de llum, netejant irregularitats i imperfeccions, aconseguint el to líric tan personal de les seves composicions.

Del 7 d’octubre al 13 de desembre de 2019
Horari: de dilluns a dijous, de 10 a 19h. Divendres, de 10 a 17 h.
Caps de semana i festius, la Sala d’exposicions romandrà tancada.

Universitat Autònoma de Barcelona
Edifici de la Biblioteca de Comunicació i Hemeroteca General – Pl. Cívica
08193 Bellaterra, Cerdanyola del Vallès (Barcelona)
Entrada gratuïta

Tercera edició “Energy Prospectives”. Madrid
2019-10-15 09:00 - 12:30
Energy Prospectives reuneix figures reconegudes de l’àmbit internacional per la seva experiència, visió i coneixement del sector energètic, i les apropa a empresaris, reguladors, directius i acadèmics. Després de la celebració de la segona sessió el mes de juny, presentem la jornada que se celebra el 15 d’octubre.
Agenda
9:15h Inauguració
Prof. José Luis Suárez, director general de l’IESE a Madrid.
Francisco Reynés, president executiu de Naturgy.
9:30h La transició energètica a la Unió Europea: una visió geoestratègica
Prof. Andris Piebalgs, professor a l’Escola de Regulació de Florència de l’Institut Universitari Europeu.

10:15h Impacte de la transició energètica als mercats i la competència
Prof. Jorge Padilla, membre investigador del Centre d’Estudis Monetaris i Financers (CEMFI).

11:00h Col·loqui moderat pel Prof. Juan Luis López Cardenete, IESE

11:45h Clausura
Rafael Villaseca, president Fundació Naturgy.

12:00h Networking Còctel
12:30h Fi de sessió
Traducció simultània en anglès i castellà durant tota la jornada.

15 d’octubre de 2019
IESE Business School –
Camí Cerro del Águila, 3, 28023 Madrid
La participació en la jornada és exclusivament per invitació personal.
Veure programa
